Asturies, que yera una comunidá  marxinada abondo de los circuitos del poder del Vieyu Réxime, foi la primera nenfrentase colos nuevos dueños del poder central, los que portaben con ellos un programa agresivu respecto al mundu tradicional de les Españes. El 9 de mayu, conocíos yá los fechos de Madril, cuando diba espublizase nUviéul bandu recién llegáu del mariscal Murat nel que samenazaba con penes dures a tolos que participasen en dalgún tipu de disturbios, produzse un motín onde aparecen axentes sociales bien diversos (artesanos,  estudiantes, trabayadores de la fábrica darmes, muyeres, etc). Pola amplitú y intensidá destos disturbios la Xunta Xeneral aconceyó na tarde desi mesmu día nuna reunión onde amás de los miembros ordinarios de la Xunta tamién participaron representantes de la Universidá, de los conceyos y de los gremios ansí como diversos notables. Nesta reunión, baxo presión popular, decidióse nun reconocer más rei que Fernando VII y desobedecer les instrucciones de Murat. Desta forma la Xunta Xeneral forzada pol mesmu  pueblu asturianu pasa a enfrentase y a desafiar al Poder central. Pero nel momentu nel que se desmovilizal pueblu, cuando yá nun hai miéu a la ira de les mases, va medrar el miéu al poder francés y la mayoría de los deputaos reculen, y el día 13 de mayu va decidise declarar nulos los alcuerdos del día 9 y suspender hasta xunetu les sesiones de la Xunta Xeneral. Por embargu una minoría de deputaos nun asumió esta decisión y entamó una conspiración que dará los sos frutos na nueche del 24 al 25 de mayu, onde  mediante un güelpe de fuercia fundamentáu na movilización popular llogren la convocatoria duna Xunta Xeneral formada únicamente por patriotes decidíos. Asina, na mañana del 25 del mayu la nueva Xunta Xeneral declárase Soberana, reconozse ansí a sí mesma como la máxima autoridá del Principáu y niégase a aceptar lautoridá dun Gobiernu central quactúa en nome dun rei consideráu ilexitimu. La Xunta pasará a organizar la resistencia contra la previsible llegada de tropes franceses, actuando en tou momentu  col comportamientu propiu dun Estáu soberanu, con declaración formal de guerra a Francia, creación dun Exércitu Defensivu Asturianu y unvíu dembaxadores a Gran Bretaña pa pidir collaboración económica y militar. Y ye precisamente entós cuando Xovellanos diseña la bandera asturiana pa que la llevaren les fuercies de la Xunta. Esti procesu soberanista del Mayu asturianu de 1808 lhistoriador Faustino Zapico Álvarez analizólu de forma cenciella y científica nun llibru (La Revolución de Mayu de 1808 o  laniciu de la Historia Contemporánea dAsturies) que tendría de ser lleíu por toles persones que tengan una plizca dinterés pola historia dAsturies.